Novo curso de expropiación forzosa e valoracións :: EGAP
Novo curso de expropiación forzosa e valoracións
A Escola / Mércores, 14 de maio de 2014.
A Escola Galega de Administración Pública, en colaboración co Xurado de Expropiación de Galicia, a Federación Galega de Municipios e Provincias (Fegamp) e a Dirección Xeral de Administración Local, organiza un curso sobre expropiación forzosa e valoracións: procedemento expropiatorio, métodos de valoración e a súa aplicación polo Xurado de Expropiación de Galicia para a determinación do prezo xusto.
Este curso ten como obxectivo adquirir un coñecemento especializado, eminentemente práctico, no ámbito da determinación e valoración do prezo xusto expropiatorio, fundamentalmente nos métodos de valoración do solo, e na valoración de bens e dereitos expropiados, desde a experiencia e conforme os criterios seguidos polo Xurado de Expropiación de Galicia.
Destinatarios: empregados públicos -do grupo A (subgrupos A1 e A2), dos grupos I e II do persoal laboral- (21 prazas), e profesionais con formación superior relacionada coa materia de estudo (14 prazas).
Datas: do 3 de xuño ao 2 de decembro
Horario: os martes de 16.00 a 20.30 h
Prazo de inscrición: do 15 ao 29 de maio
Lugar de inscrición: https://egap.xunta.gal/cursoExpropiacion
Máis información: 981 546 238, 981 546 239 e 981 546 241
Ficha do curso: PU14011
Pax 264 de 786
Autonomía Economía Relixión Norteamérica Planificación Políticas públicas Servizos sociais Calidade Educación Sistema electoral Igualdade Europa Función pública Lexislación Demografía Ética Formación Urbanismo TIC REGAP